20.10.81 De Europæiske Fællesskabers Tidende Nr. C 268/11 
II 
(Forberedende retsakter) 
KOMMISSION 
Forslag til Rådets forordning (EØF) om ændring af forordning (EØF) nr. 1191/69 om 
medlemsstaternes fremgangsmåde med hensyn til de med begrebet offentlig tjeneste 
forbundne forpligtelser inden for sektoren for transporter med jernbane, ad landeveje og 
sejlbare vandveje 
(Forelagt Rådet af Kommissionen den 20. januar 1981) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 75 
og 94, 
under henvisning til forslag fra Kommissionen, 
under henvisning til udtalelse fra Europa-Parla­
mentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
det er nødvendigt at tilpasse Rådets forordning 
(EØF) nr. 1191/69 (l); inden for rammerne af de 
bestående forbindelser mellem transportsektoren og 
de øvrige økonomiske og sociale sektorer bør der ved 
denne tilpasning bl.a. tages hensyn til forpligtelser, 
der har sammenhæng med begrebet offentlig tjene­
steydelse, og som jernbanerne måtte være undergivet, 
således som det er fastsat i artikel 15, stk. 2, i Rådets 
beslutning 75/327/EØF af 20. maj 1975 om sanering 
af jernbanevirksomhedernes situation og om harmoni­
sering af reglerne for det finansielle forhold mellem 
disse virksomheder og staterne; 
med henblik herpå bør rækkevidden af artikel 3 i 
denne forordning præciseres ved fastsættelse af krite­
rier, på grundlag af hvilke medlemsstaternes myndig­heder i forbindelse med deres beslutning om fuld­
stændig eller delvis opretholdelse af en forpligtelse til 
offentlig tjeneste skal vurdere, om der foreligger flere 
løsninger, der sikrer en tilstrækkelig trafikbetjening, 
og hvilken løsning der i så fald medfører de laveste 
omkostninger for samfundet — 
UDSTEDT FØLGENDE FORORDNING: 
Artikel 1 
I forordning (EØF) nr. 1191/69 foretages følgende 
ændringer: 
1. Artikel 3, stk. 2, affattes således: 
»2. Medlemsstaternes myndigheder vurderer 
efter de kriterier, der er omhandlet i bilaget, i 
forbindelse med de i stk. 1 nævnte beslutninger, 
om der foreligger flere løsninger, der under ensar­
tede vilkår sikrer en tilstrækkelig trafikbetjening, 
og vælger den forpligtelse til offentlig tjeneste, 
som medfører de laveste omkostninger for 
samfundet.« 
2. Bilaget til nærværende forordning indsættes som 
bilag. 
Artikel 2 
Denne forordning træder i kraft den 1. juli 1981. 
Denne forordning er bindende i alle enkeltheder og 
gælder umiddelbart i hver medlemsstat. 
C) EFT nr. L 156 af 28. 6. 1969, s. 1. 
O EFT nr. L 152 af 12. 6. 1976, s. 3. i 
Nr. C 268/12 De Europæiske Fællesskabers Tidende 20.10.81 
BILAG 
Kriterier for vurdering af tilstedeværelsen af flere løsninger, der under ensartede vilkår sikrer en 
tilstrækkelig trafikbetjening, samt for afgørelse om valg af den forpligtelse til offentlig tjeneste, som 
medfører de laveste, omkostninger for samfundet f 
I første omgang vurderer medlemsstatens kompetente myndigheder i det givne tilfælde, hvornår der 
er tale om en tilstrækkelig trafikbetjening, og vælger derefter blandt de former for teknik, der kan 
opfylde denne norm, den teknik, der medfører de laveste omkostninger for samfundet. 
I. TILSTRÆKKELIG TRAFIKBETJENING 
Den tilstrækkelige trafikbetjening skal bedømmes ud fra følgende kritierier: 
— den offentlige interesse, 
— muligheden for at anvende anden transportteknik og dennes egnethed til at dække de pågæl­
dende trafikbehov, 
— de befordringsvederlag og -vilkår, som kan tilbydes brugeren. 
1. Den offentlige interesse 
Under denne vurdering skal der i givet fald tages hensyn til følgende forskellige faktorer, der er 
de væsentligste elementer i den offentlige interesse: 
1.1. Den offentlige interesse ud fra brugernes synspunkt: den vurderes bl.a. på grundlag af 
gennemsnitshastighed, driftsregelmæssighed, sikkerhed og komfort. 
1.2. Den offentlige interesse ud fra samfundets synspunkt vurderes bl.a. med hensyn til regional­
politik, beskæftigelse, energi, miljø. Inden for disse områder skal nedenstående forskellige 
faktorer i givet fald undersøges: 
Energi 
— samlet energiforbrug i forhold til effektiviteten af de pågældende former for teknik; 
— den polyvalente anvendelse af de pågældende energityper for så vidt angår de forskellige 
former for transportteknik; 
— indvirkning på betalingsbalancen af anvendelsen af de enkelte energityper; 
— graden af energimæssig afhængighed. 
Regionalpolitik 
— fysisk planlægning (herunder byplanlægning); 
— indvirkning på regionaludviklingen (herunder turistfremmende foranstaltninger i land­
brugsområder) ; 
— indvirkning på beskæftigelsen i området (herunder sæsonbestemt beskæftigelse); 
— indvirkning med hensyn til anlæg af industri- eller handelsvirksomheder; 
— forbindelser med de øvrige økonomiske centre; 
— affolkning. 
Beskæftigelse 
Forholdet mellem sikring af en tilstrækkelig trafikbetjening og beskæftigelsesniveauet for 
givne økonomiske områder og erhverv. 
20.10.81 De Europæiske Fællesskabers Tidende Nr. C 268/13 
Miljø 
— arealforbrug; 
— forurening; 
— skadelige virkninger; 
— økologiske ændringer;' 
— overbelastning (herunder ventetid ved overskæringer, vejkryds o.lign.); 
— sikkerhed for ikke-brugere. 
2. Mulighed for at anvende anden transportteknik 
Muligheden for at anvende anden transportteknik og dennes egnethed til at dække trafikbeho­
vene skal undersøges under hensyntagen til følgende faktorer: 
— allerede benyttet teknik samt anlægsarbejder og -udgifter i forbindelse med sikring af en 
tilstrækkelig trafikbetjening; 
— tilstedeværelsen i tilfælde, hvor der ikke allerede findes transportteknik af: 
— virksomheder, der er parat til at udføre tjenesteydelserne, 
— egnet transportinfrastruktur, 
— egnet materiel, 
— kvalificeret personale; 
— motoriseringsgrad hos den pågældende befolkning; 
— den pågældende befolknings sociale og demografiske struktur. 
3. Befordringsvederlag og -vilkår 
De befordringsvederlag og -vilkår, der skal tages i betragtning ved analysen er de vederlag og 
vilkår, der tilbydes brugeren, og som opstilles på grundlag af driftsvilkårene og markedssitua­
tionen, under hensyntagen til eventuel kompensation for forpligtelse til offentlig tjeneste. 
II. DE LAVESTE OMKOSTNINGER FOR SAMFUNDET 
1. Den valgte løsning skal medføre de laveste omkostninger og de største fordele for 
samfundet og samtidig sikre en tilstrækkelig trafikbetjening. 
2. Med henblik på en nøjagtig vurdering af de laveste omkostninger og de største fordele for 
samfundet skal der foretages en cost/benefit-analyse for hver transportform. Valget af den 
analyseteknik, der skal anvendes, (bl.a. cost/benefit-analyse, analyse ud fra flere kriterier), over­
lades til medlemsstatens kompetente myndigheder, afhængigt af de særlige forhold for den 
undersøgelse, der skal gennemføres. 
3. Cost/benefit-analysen finder sted under,hensyntagen til de nationale planer på transport­
området. Costs og benefits klassificeres i transportbetonede faktorer, dvs. faktorer, som hører 
ind under de pågældende virksomheders drift, og ikke-transportbetonede faktorer, dvs. faktorer, 
som hører ind under de offentlige myndigheders kompetence. Faktorerne kan enten være kvanti­
ficerbare (hvad enten de kan opgøres i penge eller ej) eller ikke-kvantificerbare. 
4. Analysen skal opdeles i to faser, en regnskabsmæssig fase, som omfatter analyser af alle de 
faktorer, der kan opgøres i penge, og en økonomisk analyse, der omfatter ikke-kvantificerbare 
faktorer og kvantificerbare faktorer, der ikke kan opgøres i penge. Ingen af disse to faser må 
have en fortrinsstilling. 
5. I nedenstående skema anføres de faktorer, der skal tages i betragtning ved analysen af 
costs og benefits ved de alternative løsninger; 
— fastholdelse af den pågældende teknik; 
— indførelse af en ny teknik; 
— fastholdelse af den pågældende teknik med ændringer; 
— afskaffelse af den pågældende teknik uden erstatning. 
Nr. C 268/14 De Europæiske Fællesskabers Tidende 20.10.81 
SKEMA TIL ANALYSE AF COST/BENEFIT FOR HVER ENKELT TRANSPORTTEKNIK 
COST BENEFIT 
Internt 
(transport) 
Driftsomkostninger 
— kørselsomkostninger ('), 
— omkostninger til materiel ('), 
— driftsomkostninger for infrastruktu­
rerne (l). 
Kapitalomkostninger 
— investeringsomkostninger (indførelse eller 
ændring af den pågældende teknik), 
— investeringsomkostninger under hensyn­
tagen til fremtidig anvendelse af de i 
øjeblikket benyttede ressourcer (ændring 
eller udelukkelse af alternative teknik. Specielt for den pågældende trafik 
— indtægter af .trafikken, 
— rejsetid (hastighed), 
— frekvens, 
— driftsregelmæssighed, 
— komfort, 
— sikkerhed, . 
— tilgangsmuligheder, 
— priser, der tilbydes brugeren. 
Specielt for nettet 
— virkningen af opretholdelsen af den pågæl­
dende teknik på driftsomkostningerne og 
trafikken på hele nettet. 
Eksternt 
(ikke-transport) 
Hensyntagen til følgende faktorer: 
— regionalpolitik, 
— energi, 
— beskæftigelse, 
— miljø. 
(') Herunder afskrivning og fornyelse.